劉子仁_(劉宋)

劉子仁  ， 字孝和 ， 劉宋皇子 ， 宋孝武帝劉駿第九子 ， 母爲徐昭容 。 大明五年四月甲寅 （ 461年5月23日 ） ， 任監雍 、 梁 、 南北秦四州 、 郢州之竟陵 、 隨二郡諸軍事 、 北中郎將 、 寧蠻校尉 、 雍州刺史 。 八月戊子 （ 8月25日 ） ， 封永嘉王 ， 食邑二千戶 ， 改任東中郎將 、 吳郡太守 。 大明六年 （ 462年 ） ， 改任丹陽尹 。 大明七年 （ 463年 ） ， 兼任衛尉 。 大明八年 ， 加號徵虜將軍 。 同年閏五月甲子 （ 464年7月16日 ） ， 改任左將軍 、 南豫州刺史 。 景和元年九月庚子 （ 465年10月15日 ） ， 改任南徐州刺史 。 泰始元年十二月 ， 劉彧即位 。 庚午 （ 466年1月13日 ） ， 進號中軍將軍 ， 領太常 。 戊子 （ 1月31日 ） ， 進號護軍將軍 。 泰始二年八月甲申 （ 466年9月24日 ） ， 進號平南將軍 ， 改任使持節 、 都督湘 、 廣 、 交三州諸軍事 、 平南將軍 、 湘州刺史 。 十月乙卯 （ 466年10月25日 ） ， 劉子仁與松滋縣侯劉子房 、 始安王劉子真 、 淮南王劉子孟 、 南平王劉子產 、 廬陵王劉子輿一併被賜死 。